Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky  

2.  Zahraničná pracovná cesta:
Luxemburské veľkovojvodstvo, Luxemburg, Chambre de Commerce, 7, rue Alcide de Gasperi, Luxembourg-Kirchberg, Luxemburské veľkovojvodstvo 
Uskutočnená v dňoch: 26.9.2019 (17:00) - 27.9.2019 (15:00)
Cestovné a pobytové náklady sú hradené CVTI SR.

Priebeh cesty: prekročenie belgicko-luxemburských hraníc 26.9. 2019 o 17:00
                        prekročenie luxembursko-belgických hraníc 27.9.2019 o 15:00 

3.  Rámcový program pobytu:
Program zahraničnej pracovnej cesty bol prispôsobený programu podujatia, ktoré sa uskutočnilo dňa 27.9.2019 v Luxemburskej obchodnej komore. 
26.9.2019 – príchod do Luxemburgu spoločne so zástupacami Slovenského veľvyslanectva v Belgicku a Luxembursku a stretnutie s hlavnými organizátormi podujatia
27.9.2019 – Aktívna účasť a prednáška na Investičnom seminári: “Good Idea Slovakia- ICT and Innovation Potential“ , ktoré sa konalo v sídle Luxemburskej obchodnej komory. 
27.9.2019 – Individuálne stretnutia s niektorými účastníkmi podujatia a prezentácia možností projektovej spolupráce so slovenskými subjektmi v programe H2020 a budúcom programe Horizon Europe 

4.  Stručný priebeh rokovaní, resp. študijného pobytu:
Dňa 27.9.2019 sa v Luxemburgu konal seminár zameraný na investičný a inovačný potenciál Slovenska a rozvoj obchodných vzťahov s Luxemburskom. Seminár s názvom "Investičný seminár: Good Idea Slovakia - IKT a inovačný potenciál" organizovala Obchodná komora Luxemburského veľkovojvodstva v spolupráci s Veľvyslanectvom Slovenskej republiky v Belgicku a Luxemburgu, Slovenskou agentúrou pre rozvoj investícií a obchodu (SARIO) a Slovenskou obchodnou a priemyselnou komorou v Luxemburskej obchodnej komore v Kirchbergu. Na príprave podujatia sa zúčastňovala aj Styčná kancelária SR pre výskum a vývoj v Bruseli (SLORD). 
Podujatie otvoril zástupca Luxemburskej obchodnej komory Steven Koener a veľvyslanec Slovenskej republiky v Belgicku a Luxemburgu, Peter Kormúth. Obaja vo svojich príhovoroch vyzdvihli doterajšiu spoluprácu oboch krajín na rôznych úrovniach a vo viacerých oblastiach a priblížili dôležité faktory, ktoré sú toho zásluhou. Niektorými z nich sú napríklad úspechy Slovenska v získavaní priamych zahraničných investícií, poloha v srdci Európy, fakt, že sme členom eurozóny, či napríklad aj to, že Slovensko sa stalo lídrom v oblasti automatizácie a prenosu technológií v strednej a východnej Európe. Okrem iného napomáhajú tejto spolupráci aj dobré ekonomické ukazovatele, ako napríklad najvyšší rast HDP (4,1%) v roku 2018 v strednej a východnej Európe, či kvalifikovaná pracovná sila. 
Počas seminára zameraného predovšetkým na posilnenie a prehĺbenie obchodných a hospodárskych väzieb medzi Slovenskom a Luxemburskom sa účastníci dozvedeli viac o slovenskom podnikateľskom prostredí s osobitným dôrazom na tri odvetvia: IKT, inovácie a vesmírny priemysel.
V rámci mojej prezentácie som účastníkom priblížila výskumné a inovačné prostredie na Slovensku, excelentné výskumné a inovačné subjekty a tiež výkon Slovenska v rámcovom programe Horizont 2020. Prednáška sa tiež zamerala na možnosti projektovej spolupráce medzi Slovenskom a Luxemburskom v nadchádzajúcom programe Horizon Europe. Špecificky som sa v prezentácií zamerala na oblasť IKT a vesmírneho výskumu.
Podujatie uzatvoril svojou prezentáciou úspešného príbehu zástupca luxemburskej spoločnosti IEE, ktorá už roky pôsobí a podniká na Slovenku.
Na seminári sa zúčastnilo približne 20 predstaviteľov luxemburských spoločností a inštitúcií a tiež Slovákov pôsobiacich v Luxembursku.
Program podujatia: 
 
9:00 – 9:30 Registration 
9:30 – 9:40 Welcome speech (Luxembourg Chamber of Commerce) 
9:40 – 9:50 Opening speech (Slovak ambassador to Belgium) 
9:50 – 10:10 SARIO: Invest in Slovakia – IKT a Innovation Potential 
10:10 – 10:30 Slovak Chamber of Commerce and Industry: Possibilities of establishing cooperation between Luxembourg and Slovakia 
10:30 – 10:50 Slovak Liaison Office for Research and Development - SLORD: Slovak R&D Ecosystem with focus on Horizon 2020 – Terézia Ruá (SLORD) 
10:50 – 11:10 Success story- IEE Company  
11:10 – 11:25 Questions & Answers
11:25 – 11:30 Closing remarks
11:30 – 12:30 Networking 

5.  Odporúčané závery:
Podujatie poskytlo výbornú príležitosť priamo prezentovať možnosti spolupráce so slovenskými inovačnými a výskumnými subjektmi. Podujatie, ktoré bolo priamo ušité pre potreby luxemburského inovačného prostredia má veľký zmysel a pridanú hodnotu, keďže na podujatie prídu priamo záujemcovia o tento druh informácií. V budúcnosti bude určite prínosné naďalej spolupracovať aj na iných typoch podujatia so SARIO a tiež slovenským veľvyslanectvom v Belgicku.  
 
6.   Prehľad prinesenej dokumentácie a miesto jej uloženia
Prezentácie a fotky z podujatia sú zverejnené na webe SLORD a sociálnych sieťach SLORD. Brožúrka z podujatia je vo fyzickej forme sú umiestnená v príručnej knižnici SLORD a je k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Ruá 		
Dátum: 1.10.2019
								
Správu schválil:  prof. RNDr. Ján TURŇA, CSc., generálny riaditeľ